चौथी क्लास के स्टूडेंट को किया वीडियो कॉल; पूछा- तुम्हारे लिए क्या कर सकता हूं?
Rajasthan CM Ashok Gehlot Video Call With Udaipur 4th Class Boy फर्राटे से 50 जिलों का नाम बताने वाले चौथी क्लास के बच्चे की मुख्यमंत्री अशोक गहलोत ने हौसला अफजाई की। मंगलवार को उदयपुर के खेमपुर के रहने वाले अर्जुन गाडरी से वीडियो कॉल कर बाकायदा सीएम ने बात की
फर्राटे से 50 जिलों का नाम बताने वाले चौथी क्लास के बच्चे की मुख्यमंत्री अशोक गहलोत ने हौसला अफजाई की। मंगलवार को उदयपुर के खेमपुर के रहने वाले अर्जुन गाडरी से वीडियो कॉल कर बाकायदा सीएम ने बात की। बच्चे से उसके बारे में, उसके परिवार के बारे में जानकारी ली। उससे पूछा कि कोई तकलीफ तो नहीं है। अर्जुन ने कहा- नहीं। गहलोत ने कहा कि आपसे बात करके बहुत अच्छा लगा।
मंगलवार को मुख्यमंत्री अशोक गहलोत ने अर्जुन को वीडियो कॉल कर कहा- मुझे बहुत अच्छा लगा। तुम्हारे मुंह से 50 जिलों के नाम सुनकर। मुझे जानकर बहुत अच्छा लगा, तुम इतनी छोटी सी उम्र में पूरे प्रदेश का विजन रखते हो। तुमने इतनी सी उम्र में प्रदेश के सभी जिलों के नाम याद कर लिए। इसलिए मुझे लगा मैं तुम्हें आशीर्वाद दूं। इसके बाद मुख्यमंत्री गहलोत ने अर्जुन से पूछा- तुम्हारे पिताजी क्या करते हैं? जवाब में अर्जुन ने कहा- मेरे पिता पेट्रोल पंप पर काम करते हैं। इसके बाद सीएम ने पूछा तुम कितने भाई-बहन हो? अर्जुन ने कहा- हम दो भाई हैं। फिर सीएम ने पूछा- क्या बहन भी है तो अर्जुन ने कहा नहीं।
इस बातचीत के बाद मुख्यमंत्री अशोक गहलोत ने कहा- क्या मैं तुम्हारे लिए कुछ कर सकता हूं? पढ़ाई में कोई प्रॉब्लम तो नहीं आ रही है। अर्जुन ने कहा- नहीं सर] कोई समस्या नहीं आ रही। इसके बाद मुख्यमंत्री गहलोत ने एक बार फिर शुभकामनाएं देते हुए अर्जुन से 50 जिलों के नाम पूछे।
अर्जुन ने दौसा, सीकर, अलवर, झुंझुनूं, जालोर, पाली, सिरोही, जैसलमेर, बाड़मेर, बीकानेर, गंगानगर, हनुमानगढ़, चूरू, कोटा, बूंदी, बारां, झालावाड़, भरतपुर, सवाई माधोपुर, करौली, अजमेर, भीलवाड़ा, टोंक, नागौर, उदयपुर, चित्तौड़गढ़, राजसमंद, प्रतापगढ़, डूंगरपुर, बांसवाड़ा, अनूपगढ़, बालोतरा, ब्यावर, डीग, डीडवाना, कुचामन, दूदू, गंगापुर सिटी, जयपुर उत्तर, जयपुर दक्षिण, जोधपुर पूर्व, जोधपुर पश्चिम, केकड़ी, कोटपुतली, खैरतल, नीमकाथाना, फलोदी, सलूंबर, सांचौर, शाहपुरा के नाम बताए। अर्जुन खेमपुर स्थित आलोक दीप स्कूल के कक्षा 4 में पढ़ता है।
ये भी पढ़ें
हंगामे के बीच विधानसभा में राइट-टू-हेल्थ बिल पास:देश में राजस्थान ऐसा पहला राज्य; उल्लंघन करने पर 10 से 25 हजार तक का लगेगा जुर्माना
बीजेपी के तमाम विरोध और हो-हल्ला के बीच राजस्थान विधानसभा में राइट टू हेल्थ (स्वास्थ्य के अधिकार) बिल मंगलवार को पास हो गया। इसी के साथ राजस्थान देश का पहला ऐसा राज्य बना, जहां राइट टू हेल्थ बिल पारित हुआ है। सरकारी और प्राइवेट हॉस्पिटल इलाज से अब मना नहीं कर सकेंगे। यहां के हर व्यक्ति को इलाज की गारंटी मिलेगी। (पूरी खबर पढ़ें)